Region Nordjylland er nu klar til at tilbyde vaccination mod abekopper. Allerede torsdag og fredag bliver der vaccineret.

Sundhedsstyrelsen meldte tirsdag ud, at mænd, som har sex med mænd, og som har flere og skiftende partnere, er i særlig risiko for at blive smittet med abekopper. Derfor bliver de tilbudt vaccination. Region Nordjylland er nu også klar til at tilbyde mænd i denne målgruppe en vaccine. Det oplyser regionen torsdag i en pressemeddelelse. - Vi er klar til at vaccinere mod abekopper i Region Nordjylland. Vi følger Sundhedsstyrelsens retningslinjer, og vi har arbejdet på at skabe en god og tryg vaccinationsmulighed for folk i målgruppen, siger Anders Cinicola, chefkonsulent i Sundhedsplanlægning i Region Nordjylland. Op til 300 personer i målgruppen Region Nordjylland forventer, at mellem 200 og 300 personer på nuværende tidspunkt er i målgruppen. Torsdag 11. august, fredag 12. august samt torsdag 18. august mellem klokken 15.00 og 21.00 er det muligt for personer i målgruppen at blive vaccineret på Håndværkervej 24C i Aalborg. - Vi gør brug af Håndværkervej, der ligger centralt i forhold til transport til og fra Aalborg, og hvor vi har erfaring med vaccination i en meget større skala. Her er der mulighed for at skabe et godt og sikkert vaccinationsflow for personer, der skal vaccineres, siger Anders Cinicola. Der kommer løbende flere vaccinationsdage, og man kan holde sig orienteret på www.rn.dk/abekopper .